CELEX: C2007/183/07
Language: el
Date: 2007-08-04 00:00:00
Title: Υπόθεση C-259/05: Απόφαση του Δικαστηρίου (πρώτο τμήμα) της 21ης Ιουνίου 2007 [αίτηση του Rechtbank te Rotterdam (Κάτω Χώρες) για την έκδοση προδικαστικής αποφάσεως] — ποινική διαδικασία κατά Omni Metal Service (Κανονισμός (EOK) 259/93 — Απόβλητα — Καλώδια συγκείμενα από χαλκό και πολυβινυλοχλωρίδιο (PVC) — Εξαγωγή προς την Κίνα για σκοπούς αξιοποιήσεώς τους — Κωδικός GC 020 — Μικτό απόβλητο — Συνδυασμός δύο ουσιών απαντωσών στον πράσινο κατάλογο αποβλήτων — Ο εν λόγω κατάλογος δεν περιλαμβάνει το ως άνω μικτό απόβλητο — Συνέπειες)

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/5
            
         Απόφαση του Δικαστηρίου (πρώτο τμήμα) της 21ης Ιουνίου 2007 [αίτηση του Rechtbank te Rotterdam (Κάτω Χώρες) για την έκδοση προδικαστικής αποφάσεως] — ποινική διαδικασία κατά Omni Metal Service
   (Υπόθεση C-259/05) (1)
   
   (Κανονισμός (EOK) 259/93 - Απόβλητα - Καλώδια συγκείμενα από χαλκό και πολυβινυλοχλωρίδιο (PVC) - Εξαγωγή προς την Κίνα για σκοπούς αξιοποιήσεώς τους - Κωδικός GC 020 - Μικτό απόβλητο - Συνδυασμός δύο ουσιών απαντωσών στον πράσινο κατάλογο αποβλήτων - Ο εν λόγω κατάλογος δεν περιλαμβάνει το ως άνω μικτό απόβλητο - Συνέπειες)
   (2007/C 183/07)
   Γλώσσα διαδικασίας: η ολλανδική
   Αιτούν δικαστήριο
   Rechtbank te Rotterdam
   Ποινική διαδικασία ενώπιον του αιτούντος δικαστηρίου κατά
   Omni Metal Service
   Αντικείμενο της υποθέσεως
   Αίτηση για την έκδοση προδικαστικής αποφάσεως — Rechtbank te Rotterdam — Ερμηνεία του κανονισμού (ΕΟΚ) 259/93/ΕΟΚ του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους από αυτήν (EE L 30, σ. 1) — Υπολείμματα καλωδίων διαμέτρου 15 cm αποτελούμενα από διαφορετικές ύλες που πρέπει ή δεν πρέπει να θεωρούνται ως ηλεκτρονικά θραύσματα υπό την έννοια του κωδικού GC 020 του πράσινου καταλόγου που περιλαμβάνεται στο παράρτημα II του εν λόγω κανονισμού — Δυνατότητα μεταφοράς των απορριμμάτων αυτών χωρίς διαδικασία κοινοποιήσεως ή χωρίς να υπάρχει ανάγκη χωριστής μεταφοράς τους
   Διατακτικό της αποφάσεως
   
               1)
            
            
               Ο κωδικός GC 020 του πράσινου καταλόγου αποβλήτων, ο οποίος απαντά στο παράρτημα II του κανονισμού (EΟK) 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Ευρωπαϊκής Κοινότητας καθώς και κατά την είσοδο και έξοδό τους από αυτήν, όπως τροποποιήθηκε με τον κανονισμό (ΕΚ) 2557/2001 της Επιτροπής, της 28ης Δεκεμβρίου 2001, έχει την έννοια ότι καλύπτει σύρματα καλωδιώσεως μόνον εφόσον αυτά προέρχονται από ηλεκτρονικούς εξοπλισμούς.
            
         
               2)
            
            
               Ο κανονισμός 259/93, όπως τροποποιήθηκε με τον κανονισμό 2557/2001, έχει την έννοια ότι το γεγονός ότι συγκεκριμένο σύνθετο απόβλητο συνδυάζει δύο υλικά απαντώντα, αμφότερα, στον πράσινο κατάλογο αποβλήτων του παραρτήματος II του εν λόγω κανονισμού δεν έχει ως συνέπεια ότι το θεσπιζόμενο δυνάμει του κανονισμού καθεστώς, όσον αφορά τα απαντώντα στο εν λόγω κατάλογο απόβλητα, εφαρμόζεται έναντι του συνθέτου αυτού αποβλήτου.
            
         
      (1)  ΕΕ C 243 της 1.10.2005.